**ԱՄՓՈՓԱԹԵՐԹ**

**«Հայաստանի Հանրապետության կառավարության մի շարք որոշումներում փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ դիտողությունների և առաջարկությունների**

|  |  |
| --- | --- |
| 1. ՀՀ արդարադատության նախարարություն | 16.07.2021 թ. |
| N 27.3/21136-2021 |
| 1. «Հայաստանի Հանրապետության կառավարության մի շարք որոշումներում փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ` Նախագիծ) 1-16-րդ կետերով նախատեսված փոփոխությունների առնչությամբ հարկ է նկատի ունենալ «Նորմատիվ իրավական ակտերի մասին» օրենքի ՀՀ Սահմանադրության 6-րդ հոդվածի 2-րդ մասի համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները ***կարող են օրենքով լիազորվել*** ընդունելու ենթաօրենսդրական նորմատիվ իրավական ակտեր**:**  «Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ ***իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:***  Նախագծով նախատեսվում է փոփոխություններ կատարել Հայաստանի Հանրապետության կառավարության մի շարք որոշումներում, որոնցով հաստատվել են կանոնադրություններ, մինչդեռ այդ որոշումների նախաբանում բացակայում է կանոնադրությունը հաստատելու լիազորող նորմը, ուստի անհրաժեշտ է նշված որոշումների նախաբանում հղում կատարել լիազորող նորմին: | Ընդունվել է  Նախագծում կատարվել է համապատասխան փոփոխություն  ՀՀ կառավարությունը հանդիսանում է նախագծում նշված 16 պետական բուհերի հիմնադիր, և «Հիմնադրամների մասին**»** օրենքի 15-րդ հոդվածի 4-րդ, «Պետական ոչ առևտրային կազմակերպությունների մասին»օրենքի 11-րդ հոդվածի 3-րդ մասերով ունի լիազորություն կանոնադրություններում փոփոխություններ կատարելու համար: |
| 2. Համաձայն Նախագծի հիմնավորման՝ Նախագծով առաջարկվող մոտեցումները քննարկումների և միջազգային փորձի ուսումնասիրության արդյունքում ձևավորվել են դեռևս «Բարձրագույն կրթության և գիտության մասին» օրենքի նախագիծը մշակելիս: Դրանք ընդհանրացվել և ամրագրվել են օրենքում՝ լրացուցիչ այլ պահանջներ բուհերի կանոնադրություններում սահմանելու հնարավորությամբ: Այս կապակցությամբ անհրաժեշտ է նկատի ունենալ, որ ՀՀ Ազգային ժողովի կողմից 2021 թվականի մարտի 24-ին երկրորդ ընթերցմամբ և ամբողջությամբ ընդունվել է «Բարձրագույն կրթության և գիտության մասին» օրենքի նախագիծը: ՀՀ Սահմանադրական դատարանի 2021 թվականի մայիսի 7-ի թիվ ՍԴԱՈ-91 որոշմամբ Հանրապետության նախագահի դիմումի հիման վրա՝ «Բարձրագույն կրթության և գիտության մասին» օրենքի և հարակից 22 օրենքների՝ Սահմանադրությանը համապատասխանության հարցը որոշելու վերաբերյալ գործն ընդունվել է քննության և նշանակվել դատաքննության: | Նկատառումը տեղին չէ .  Հիմնավորման մեջ «Բարձրագույն կրթության և գիտության մասին» օրենքի մատնշումը տեղեկատվական բնույթ է կրում, նախագծում առաջարկվող փոփոխությունը բխում է ոլորտում իրականացվող քաղաքականության սկզբունքներից և գործող իրավակարգավորումների շրջանակում է: |